Nyeste Skilderie af Kiøbenhavn, 1818-10-27
Oversigt af Danmark ved C. Olufsen, Prof. ved Kjøbenhavns Universitet, er nu det første Hefte udkommet. Værket er, som Alt hvad der kommer fra denne Tænkers Haand, udarbeidet med ligesaa megen Grundighed som Frimodighed og udmærket sig ved et lyst Foredrag. J dette første Hefte gjennemgaaer Hr. Forfatteren, Fædrenelandets nuværende Forhold. J Jndledningen vises, at de senere Dages Begivenheder, ikke vilde have virket saa voldsomt og skadeligt, dersom de havde truffet Landet i fuld Kraft og ei i en blot fremskridende Forfatning. Mangelen paa hiin Kraft, maa tilskrives Landets statspeconomiske Administration i den forløbne Tid. Agerdyrkningen savnede bestandigen Regenternes Medhielp; de søgte fornemmeligen at virke for Fabriker og for Handel. Men disse to sidste Kilder til Velstand gjorde ingen store Fremskridt. Fabrikerne ere ikke tilstrækkelige til det indenlandske Forbrug, og aldeles ubetydeligt til udenlandsk Afsætning. Den udenlandske Handel oplivedes vel under den americanske Krig og siden under den franske Revolution, men dens Blomstren beroede paa politiske Conjuncturer og maatte forandres med disse. 1807 hensvandt den ogsaa til Jntet. Virkeligt Overskud var nok mueligt fra 1780 til 1807, eller i det mindste fra 1790 til 1807, hvilket kan sluttes deraf, at Handelsstanden kunde bære det Tab, Krigen strax tilføiede den, uden at gaae til Grunde, og at den endog kunde komme Finantserne til Hielp med meget betydelige Summer. Hr. Forf. finder det sandsynligt, at den danske Handel vel vil vedblive at være betydeligere end for 50 Aar siden, men at den neppe vil komme til at ligne dens meest glimrende Epoke fra 179197. Han antager, af Danmark maa nu søge sin Velstand i Agerdyrkningen, som Hovednæringskilde, i Forbindelse med et saadant Fabrikvæsen, som passer til Landets Natur. Agerdyrkningen er sikker, Handel usikker, som Erfaringen har lært. Ved Agerdyrkningens Forbedring fra 1780 af er Landet blevet 1 eller: mere værd end forhen. - Spørgsmaalet, som her skal besvares, er om Danmark, ved egne Kræfter, fornemmelig ved Agerdyrkning, kan raade Bod paa de Ulykker der rammede det? Dets Tab ved de senere Begivenheder anslaaer Forf. til 35 Mill. - uden endog, fra statsocconomisk Synspunkt betragtet, at ansee Norges Fraskillelse for noget Tab. Men til det virkelige Tab af de 36 Mill. maa endnu lægges, hvad der ikke lader sig beregne, Handelens og Agerdyrkningens syvaarige Standsning, Formuens Forringelse ved Myntfoden, Virkningerne af de paa Landmanden hvilende Byrder, Statsgieldens Forøgelse, Almuens Demoralisation, Defraudationen. o. s. v. Dog skjønt Tilstanden nu ikke er glædelig, ere Udsigterne til det Bedre dog gode, hvilket Hr. Forf. ved en Sammenligning mellem den danske Stats Kræfter og den Byrde, de have at overvinde, vil søge at godtgjøre. Høist interessant ere, blandt andet, Betragtningerne over Følgerne af Norges Fraskillelse, der af mange ansees for et uerstatteligt Tab. Han viser, at Danmark i Forening med Norge, kun enkelt var en angribende svag Magt, og som Allieret, kunde være af noget Vigtighed mod alle Europas Magter; at Sverrig vel fik ved Norge en bedre Militærgrændse mod Rusland og Danmark, men at mod det første denne Fordeel, intet betyder, og at Norge langtfra ikke erstatter det Tabet af Finland, som igjen giver Rusland en bedre Militairgrændse. Fik Sverrig en bedre Militair grændse mod Danmark, saa fik Danmark den ogsaa igjen mod Sverrig, og vandt mueligen maaskee mere derved. Behøver hiint ikke nu at deele mere saa meget sin Stridskraft, saa behøver dette det heller ikke. Derimod kan Danmark nu meget indskrænke sit Søværn, hvilket Sverrig ikke kan. - At Norge og Danmark udgjorde i Krig to afsondrede Masser, var det første til uberegnelig Skade. Norges Forsyning fra 180713, kostede Danmark uhyre Summer. Der blev derfra virkeligen indført i Norge 2,400,000 Tdr. Kornvarer, altsaa 600,000 Tdr. aarligen, deels for Kongelig, deels for privat Regning. Norge kan intetsteds faae den uhyre Qvantitet Korn uden fra Danmark, thi Sverrig kan ikke forsyne sig selv, og behøver endog 400,000 Tdr. Norges idelige Trang er Danmark nu qvit. Ved Ophævelsen af Foreningen, som aldrig har været af nogen vigtig Følge for Danmark i Krige med dets østlige Naboe, da det næsten i alle mistede Lande til Sverrig, er nu Anledningen til Krig mellem dette og os, meget formindsket.